CELEX: 22005D0152(01)
Language: hr
Date: 2005-12-02 00:00:00
Title: Odluka Zajedničkog odbora EGP-a br. 152/2005 od 2. prosinca 2005. o izmjeni Priloga XIII. (Promet) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               23
            
         22005D0152(01)
   
               L 053/53
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 152/2005
   od 2. prosinca 2005.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu je izmijenjen Odlukom Zajedničkog odbora EGP-a br. 122/2005 (1).
            
         
               (2)
            
            
               Direktiva 2004/36/EZ Europskog parlamenta i Vijeća od 21. travnja 2004. o sigurnosti zrakoplova iz trećih zemalja koji slijeću u zračnim pristaništima Zajednice (2) treba se unijeti u Sporazum.
            
         
               (3)
            
            
               Treba obratiti pažnju da je s obzirom na vrlo malu površinu Lihtenštajna, njegova posebna geografska obilježja i činjenicu da je, uključujući i letove zrakoplova iz trećih zemalja, moguć broj letova u Lihtenštajnu iznimno ograničen.
            
         
               (4)
            
            
               Treba uzeti u obzir ukupni obujam zračnog prometa u Lihtenštajnu, činjenicu da nema redovnog međunarodnog prometa prema Lihtenštajnu i iz Lihtenštajna te da se infrastruktura civilnog zrakoplovstva u Lihtenštajnu sastoji od samo jednog helikopterskog pristaništa,
            
         ODLUČIO JE:
   Članak 1.
   Iza točke 66.q (Uredba Komisije (EZ) br. 2042/2003) Priloga XIII. Sporazumu umeće se sljedeća točka:
   
               „66.r
            
            
               
                  32004 L 0036: Direktiva 2004/36/EZ Europskog parlamenta i Vijeća od 21. travnja 2004. o sigurnosti zrakoplova iz trećih zemalja koji slijeću u zračnim pristaništima Zajednice (SL L 143, 30.4.2004., str. 76.)
               U smislu ovog Sporazuma odredbe Direktive prilagođuju se kako slijedi:
               mjere određene u ovoj Direktivi ne primjenjuju se na postojeću infrastrukturu civilnog zrakoplovstva na području Lihtenštajna.”
            
         Članak 2.
   Tekstovi Direktive 2004/36/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 3. prosinca 2005. pod uvjetom da su u skladu s člankom 103. stavkom 1. Sporazuma Zajedničkom odboru EGP-a dostavljene sve obavijesti (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 2. prosinca 2005.
      
         
            Za Zajednički odbor EGP-a
         
         
            Predsjednik
         
         NJ.P.V. princ Nikolaus von LIECHTENSTEIN
      
   
   
      (1)  SL L 339, 22.12.2005., str. 30.
   
      (2)  SL L 143, 30.4.2004., str. 76.
   
      (3)  Navedeni su ustavni zahtjevi.